### 

### SKELBIAMAS REORGANIZAVIMO SĄLYGŲ APRAŠAS

**2017 m. spalio 9 d.**

### RASEINIŲ R. GIRKALNIO DARŽELIO IR RASEINIŲ R. GIRKALNIO PAGRINDINĖS MOKYKLOS REORGANIZAVIMO SĄLYGŲ APRAŠAS

# BENDROSIOS NUOSTATOS

1. Raseinių r. Girkalnio darželio ir Raseinių r. Girkalnio pagrindinės mokyklos reorganizavimo sąlygų aprašas (toliau – Aprašas) nustato biudžetinės įstaigos – Raseinių r. Girkalnio darželio reorganizavimo tvarką, prijungiant prie dalyvaujančios reorganizavime Raseinių r. Girkalnio pagrindinės mokyklos.
2. Šis Aprašas parengtas vadovaujantis Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99, 2.101 ir 2.103 straipsniais, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4 ir 7 punktais, 4 dalimi, 14 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, 4 dalimi, Lietuvos Respublikos švietimo įstatymo 44 straipsnio 2 dalimi, Raseinių rajono savivaldybės tarybos 2017 m. rugsėjo 28 d. sprendimu Nr. TS- 304 „Dėl sutikimo reorganizuoti Raseinių r. Girkalnio darželį, prijungiant prie Raseinių r. Girkalnio pagrindinės mokyklos“.

# REORGANIZUOJAMA IR REORGANIZAVIME DALYVAUJANČIOS ĮSTAIGOS

1. Reorganizuojamas juridinis asmuo – Raseinių r. Girkalnio darželis:
   1. teisinė forma – biudžetinė įstaiga;
   2. buveinė – Draugystės g. 14, LT-60315 Girkalnis, Raseinių r. sav.;
   3. kodas – 190086975;
   4. registras, kuriame kaupiami ir saugomi duomenys apie Rasinių r. Girkalnio darželį – Lietuvos Respublikos juridinių asmenų registras.
2. Dalyvaujantis reorganizavime juridinis asmuo – Raseinių r. Girkalnio pagrindinė mokykla:
   1. teisinė forma – biudžetinė įstaiga;
   2. buveinė – Šėtupio g. 61, Girkalnis, LT 60313 Raseinių r. sav.;
   3. kodas – 190105112;
   4. registras, kuriame kaupiami ir saugomi duomenys apie Raseinių r. Girkalnio pagrindinę mokyklą – Lietuvos Respublikos juridinių asmenų registras.
3. **REORGANIZAVIMO BŪDAS IR TIKSLAS**
4. Reorganizavimo būdas – biudžetinės įstaigos Raseinių r. Girkalnio darželio reorganizavimas jungimo būdu, prijungiant prie biudžetinės įstaigos Raseinių r. Girkalnio pagrindinės mokyklos.
5. Po reorganizavimo pasibaigsianti biudžetinė įstaiga – Raseinių r. Girkalnio darželis.
6. Po reorganizavimo veiksianti biudžetinė įstaiga – Raseinių r. Girkalnio pagrindinė mokykla.
7. Reorganizavimo tikslas – užtikrinant kokybišką įstaigai priskirtų funkcijų vykdymą, didinti švietimo įstaigų administravimo efektyvumą.
8. Po reorganizavimo veiksianti biudžetinė įstaiga – Raseinių r. Girkalnio pagrindinė mokykla, vykdanti ikimokyklinio, priešmokyklinio, pradinio ir pagrindinio ugdymo programas, kurios savininko teises ir pareigas įgyvendinanti institucija – Raseinių rajono savivaldybės taryba.

# MOMENTAS, NUO KURIO PASIBAIGIANČIOS BIUDŽETINĖS ĮSTAIGOS TEISĖS IR PAREIGOS PEREINA PO REORGANIZAVIMO VEIKSIANČIAI BIUDŽETINEI ĮSTAIGAI

1. Pasibaigus reorganizavimui, baigiasi Raseinių r. Girkalnio darželio teisės ir pareigos, kurios nuo 2018 m. sausio 1 d. pereina tęsiančiai veiklą po reorganizavimo Raseinių r. Girkalnio pagrindinei mokyklai.
2. Reorganizuota biudžetinė įstaiga – Raseinių r. Girkalnio darželis baigia veiklą nuo išregistravimo iš Juridinių asmenų registro dienos.
3. Reorganizuojamos biudžetinės įstaigos Raseinių r. Girkalnio darželio laikinai einantis direktoriaus pareigas pagal 2017 m. gruodžio 31 d. būklę, atlieka biudžetinės įstaigos turto inventorizaciją, sudaro ilgalaikio nekilnojamojo, ilgalaikio, trumpalaikio, nematerialiojo ir kito turto sąrašus, archyvo ir kitų dokumentų sąrašus, kurie bus perduodami po reorganizavimo veiksiančiai Raseinių r. Girkalnio pagrindinei mokyklai, pasirašant perdavimo ir priėmimo aktus iki gruodžio 31 d. (imtinai).
4. Po reorganizavimo pasibaigsiančios biudžetinės įstaigos archyvo dokumentai perduodami Lietuvos Respublikos dokumentų ir archyvų įstatymo nustatyta tvarka.

# REORGANIZAVIMO PRIEMONĖS

1. Raseinių r. Girkalnio pagrindinės mokyklos direktorius ir Raseinių r. Girkalnio darželio laikinai einantis direktoriaus pareigas apie šio Aprašo parengimą viešai skelbia vieną kartą Raseinių r. Girkalnio pagrindinės mokyklos, Raseinių r. Girkalnio darželio ir Raseinių rajono savivaldybės internetinėse svetainėse ir praneša raštu visiems kreditoriams.
2. Raseinių r. Girkalnio darželio laikinai einantis direktoriaus pareigas raštu informuoja kiekvieno ugdytinio tėvus (globėjus) apie darželio reorganizavimą.
3. Raseinių r. Girkalnio pagrindinės mokyklos direktorius ne vėliau kaip pirmą viešo paskelbimo apie Aprašo parengimą dieną pateikia Aprašą valstybės įmonei Registrų centrui.
4. Nuo viešo paskelbimo apie Aprašo parengimą dienos, Raseinių r. Girkalnio darželis įgyja reorganizuojamos įstaigos statusą, o Raseinių r. Girkalnio pagrindinė mokykla – dalyvaujančios reorganizavime įstaigos statusą.
5. Raseinių r. Girkalnio darželiui įgijus reorganizuojamos įstaigos statusą, Raseinių r. Girkalnio darželio laikinai einantis direktoriaus pareigas, tik suderinęs su Raseinių r. Girkalnio pagrindinės mokyklos direktoriumi, turi teisę priimti į darbą naujus darbuotojus, sudaryti su jais darbo bei kitas sutartis.
6. Raseinių r. Girkalnio pagrindinės mokyklos direktorius ir Raseinių r. Girkalnio darželio laikinai einantis direktoriaus pareigas teisės aktų nustatyta tvarka surengia konsultacijas su darbuotojų atstovais apie būsimą darbo sąlygų pasikeitimą ar būsimą atleidimo iš darbo, kad būtų išvengta numatomų pertvarkymų neigiamų pasekmių ar jos būtų sušvelnintos. Po konsultacijų įspėja darbuotojus, kurių pareigybės perkeliamos į Raseinių r. Girkalnio pagrindinę mokyklą, apie darbo sąlygų pasikeitimą. Jei darbuotojai sutinka, paimami jų sutikimai. Darbuotojai, nesutinkantys dirbti pakeistomis darbo sąlygomis, įstatymų nustatyta tvarka atleidžiami iš darbo.
7. Reorganizuojamos biudžetinės įstaigos kreditorius turi teisę reikalauti prievolę nutraukti ar ją įvykdyti prieš terminą, taip pat atlyginti nuostolius, jei tai numatyta sandoryje ar yra pagrindas manyti, kad prievolės įvykdymas dėl reorganizavimo pasunkės, ir jei kreditoriaus reikalavimu biudžetinė įstaiga papildomai neužtikrino prievolių įvykdymo.
8. Reorganizuojamos biudžetinės įstaigos kreditorius savo reikalavimus gali pateikti ne vėliau kaip per 60 dienų nuo viešo paskelbimo apie biudžetinės įstaigos reorganizavimo sąlygų aprašo parengimą pirmos dienos. Reorganizuojamos biudžetinės įstaigos kreditoriai turi teisę susipažinti su reorganizavimo sąlygomis, po reorganizavimo veiksiančių biudžetinių įstaigų nuostatų projektais, taip pat visų reorganizavime dalyvaujančių biudžetinių įstaigų praėjusių trejų finansinių metų finansinių ir biudžeto vykdymo ataskaitų rinkiniais, finansinės būklės ataskaitomis ir žemesniojo lygio biudžeto išlaidų sąmatos vykdymo ataskaitomis. Kiekvienas biudžetinės įstaigos kreditorius turi teisę gauti visų šioje dalyje išvardytų dokumentų kopijas.
9. Iki 2017 m. gruodžio 31 d. teisės aktų nustatyta tvarka Raseinių r. Girkalnio darželis išregistruojamas iš valstybės įmonės Registrų centro.
10. Iki 2017 m. gruodžio 31 d. teisės aktų nustatyta tvarka valstybės įmonėje Registrų centre turi būti registruoti Raseinių r. Girkalnio pagrindinės mokyklos nuostatai.
11. Reorganizavimas vykdomas ir prievolės baigiamos vykdyti iš Raseinių r. Girkalnio pagrindinės mokyklos ir Raseinių r. Girkalnio darželio patvirtintų biudžetinių asignavimų.

# BAIGIAMOSIOS NUOSTATOS

25. Reorganizuojamo Raseinių r. Girkalnio darželio laikinai einantis direktoriaus pareigas privalo užtikrinti biudžetinės įstaigos nepertraukiamą veiklą.

26. Pasirašius turto perdavimo ir priėmimo aktus, Raseinių r. Girkalnio darželio antspaudai ir spaudai sunaikinami įstatymų nustatyta tvarka.

# \_\_\_\_\_\_\_\_\_\_\_

Raseinių r. Girkalnio darželio laikinai einanti direktoriaus pareigas

Kristina Vilkaitienė

Raseinių r. Girkalnio pagrindinės mokyklos direktorius

Ramūnas Bružas